2 Ogos

2 Ogos merupakan hari ke-214 (hari ke-215 dalam tahun lompat) dalam kalendar Gregory. Tinggal 151 hari sebelum memasuki tahun selepasnya.

Hari ini juga merupakan Hari Republik di Republik Macedonia.

Peristiwa 

 216 SM - Perang Punic Kedua: Angkatan bersenjata Carthage pimpinan Hannibal menewaskan angkatan tentera Rom yang lebih besar di Pertempuran Cannae.
 1870 - Landasan kereta api tiub bawah tanah yang pertama di dunia, Tower Subway (gambar), dibuka di bawah Sungai Thames, London.
 1903 - Pertubuhan Revolusi Macedonia Dalaman melancarkan Pemberontakan Ilinden terhadap Empayar Uthmaniyyah.
 1914 - Perang Dunia Pertama: Jerman menceroboh Luxembourg.
 1932 - Di Institut Teknologi California, Carl David Anderson membuktikan kewujudan antijirim apabila beliau menemui positron.
 1934 - Gleichschaltung: Canselor Jerman Adolf Hitler menjadi Führer (pemimpin) Jerman Nazi.
 1990 - Iraq menceroboh Kuwait, kesudahannya mencetuskan Perang Teluk tujuh bulan kemudian.
 2010 - Kebakaran sebuah bangunan di Nigel, Johannesburg, Afrika Selatan mengorbankan 22 orang.

Kelahiran 
 1923 - Shimon Peres, Perdana Menteri Israel ke-9

Kematian 
 1922 - Alexander Graham Bell, seorang saintis
 1923 - Warren G. Harding, Presiden Amerika Syarikat ke-29
 1973 - Tun Dr. Ismail Abdul Rahman, seorang mantan Timbalan Perdana Menteri Malaysia ke-2.

Ogos
Hari dalam tahun